Khai Bahar

Muhammad Khairul Baharuddin (dilahirkan pada 28 Februari 1994) atau lebih dikenali sebagai Khai Bahar merupakan seorang penyanyi dan pelakon lelaki dari Malaysia. Berketinggian 170cm. Beliau mula dikenali menerusi aplikasi smule dan mendapat gelaran King of Smule daripada peminat beliau.

Khai Bahar mempunyai kelompok penyokong yang ramai bukan sahaja di Malaysia tetapi juga di  Brunei, Hong Kong, Indonesia, Singapura dan Thailand. Dalam tempoh 7 tahun bergelar anak seni, Khai Bahar telah meraih  hampir 50 anugerah iaitu dari Anugerah MeleTOP ERA (2017 - 2021), Anugerah Bintang Popular Berita Harian (2017 - 2021), Anugerah Planet Muzik (2017 & 2018), Top Hot HOT FM (2017) dan Anugerah Digital Muzik ERA (2018 & 2019).

Kehidupan awal
Khai Bahar yang dilahirkan pada 28 Februari 1994 merupakan anak keempat daripada enam adik beradik dan beliau berasal dari Kampung Padang Katong, Kangar, Perlis.

Kerjaya

Khai Bahar memulakan karier nyanyian beliau sebagai penyanyi busker / jalanan di Kuching, Sarawak di samping kerap memuat naik lagu-lagu cover nyanyiannya serta lagu-lagu ciptaan beliau sendiri di Youtube Channel "Muhammad Khairul" miliknya. 

Sebelum bergelar penyanyi, Khai Bahar pernah dijemput untuk membuat opening act untuk penyanyi-penyanyi popular. Selain itu, Khai Bahar juga pernah menghadiri sesi uji bakat pertandingan realiti seperti Akademi Fantasia namun nasib tidak menyebelahi beliau.   

Nama beliau mula mendapat perhatian dan menarik minat ramai penggemar muzik Malaysia dan Indonesia setelah video nyanyiannya yang dimuat naik di aplikasi SMULE menjadi tular sekitar awal 2016. Lagu pertama yang beliau nyanyikan di aplikasi SMULE merupakan lagu Flashlight oleh Jessy J pada tahun 2015 disusuli dengan lagu-lagu lain. Antara lagu-lagu nyanyian beliau yang mendapat perhatian ramai ialah  "Sudah Ku Tahu" (Projector Band), "Ku Tak Akan Bersuara" (Nike Ardilla) dan "Memori Berkasih" duet dengan Siti Nordiana.  

Khai Bahar mendapat  liputan stesen televisyen Indonesia, RCTI menerusi satu program hiburan mereka yang berjudul Silet. Khai Bahar mendapat perhatian program Silet selepas video SMULEnya dengan lagu "Ku Tak Akan Bersuara" nyanyian asal Nike Ardilla yang popular pada tahun 1994 menjadi viral di Indonesia dan Malaysia pada tahun 2016. Menerusi program Silet itu, dua orang penyanyi Indonesia iaitu Soimah dan Nia Daniaty memberikan pujian kepada kemampuan suara yang dipunyai oleh Khai Bahar.

Pada 2016, Khai Bahar ditawar kontrak untuk bernaung di bawah syarikat rakaman NAR Records. Setelah hampir 3 tahun sebagai penyanyi di bawah label NAR Records, Khai Bahar sudah mempunyai tujuh lagu solo iaitu "Bayang", "Dari Jauh Saja", "Sinar Syawal", "Luluh", "Cahaya 114", "Jodohku" dan "#123". Khai Bahar juga turut mempunyai tiga buah lagu duet yang berjudul "Rahsia Kita","Cinta Syurga" "Satukan Rasa" dan "Nafas Cinta". Lagu "Rahsia Kita" adalah lagu duet bersama Fatin Husna yang merupakan penyanyi wanita baharu di bawah label yang sama dengan beliau, NAR Records. Lagu "Cinta Syurga" pula adalah sebuah lagu berbentuk zikir, gandingan beliau dengan penyanyi popular Malaysia, Dato' Sri Siti Nurhaliza. Manakala lagu "Satukan Rasa" bergenre balada gandingan duet bersama Siti Nordiana dan lagu "Nafas Cinta" pula hasil paduan suara bersama Aina Abdul.

Setelah berkecimpung tiga tahun dalam industri seni sebagai penyanyi, Khai Bahar memperlihatkan bakatnya dalam dunia lakonan. Beliau bertuah kerana diberi kepercayaan untuk memegang watak utama dalam drama pertama beliau bertajuk "Satukan Rasa". Kemudiannya,  beliau meneruskan lagi percubaan dalam bidang lakonan dengan membintangi drama "Kisah Cinta Rumi" dan "Shakira". 

Kemuncak populariti Khai Bahar adalah apabila beliau berjaya memenangi gelaran Artis Baharu MeleTOP pada Anugerah MeleTOP ERA 2017, kemudiannya dua trofi pada Anugerah Bintang Popular BH (ABPBH) 3.0, iaitu Artis Baharu Lelaki Popular dan Penyanyi Lelaki Popular. Selain itu, Anugerah Planet Muzik 2017 di Singapura, beliau menjadi pemenang kategori Lagu Paling Popular (Bayang) dan Artis Paling Popular.   Seterusnya, beliau juga berjaya memenangi Top Hot HOT FM 2017 menerusi kategori Penyanyi Hot 2017, Lagu Hot 2017 (Luluh) dan FB Live Hot 2017 (bersama Wany Hasrita).

Diskografi

Album studio

Single

Duet

Drama 
{| class="wikitable"
! Tahun
! Tajuk
! Terbitan
! Slot/Siaran
|-
| 2018
| Cinta Tiada Ganti
| Global Station Sdn Bhd
| Slot Tiara Astro Prima
|-
| 2019
| Satukan Rasa
| Suhan Movies
| Slot MegaDrama Astro Ria
|-
| 2021
| Kisah Cinta Rumi
| Creative Skill Solution
| Slot Lestary TV3
|-
| 2022
| Shakira
| Wira Nusa Corporation 
| Slot Akasia TV3

Filemografi

Drama

Telefilem

Televisyen

Videografi

Muzik video

 1Sebagai artis yang ditampilkan.

Anugerah dan pencapaian

Endorsmen

Perniagaan

Rujukan

Pautan luar 
 
 
 
 Saluran Khai Bahar di YouTube

Kelahiran 1994
Penyanyi lelaki Malaysia
Pelakon lelaki Malaysia
Orang hidup
Orang dari Perlis
Orang Malaysia berketurunan Melayu
Muslim Malaysia
Penyanyi berbahasa Melayu